 UHilary Clinton uthi EleMelika Lizimisele Ukuqeda I-HIV Ebantwaneni AbabelethwayoNtulikazi 23, 2012Lokhu kuvezwe nguNkosikazi Hilary Clinton, unobhala obona ngezobudlelwano beMelika lamanye amazwe, ekhuluma emhlanganweni we International AIDS Conference, ongene kulanga lesibili lamuhla khonapha e Washington D.C.Elemelika lithi lizakhupha imali efika kuzigidi eingamatshumi ayisithsiyangalombili ezancedisa ukuthi abesifazana abaphila legcikwane lengculaza emazweni asathuthukayo bengatheleli abantwana nxa bebeletha.Lokhu kuvezwe nguNkosikazi Hilary Clinton, unobhala obona ngezobudlelwano beMelika lamanye amazwe, ekhuluma emhlanganweni we International AIDS Conference, ongene kulanga lesibili lamuhla khonapha e Washington D.C.Kubika intathelizindaba yeStudio 7 uSithandekile Mhlanga obekulumhlangano.Lokhe sisendabeni zezempilakahle, ingcwethi kwezempilakahle zithi kayikho into emangalisayo ukuba abantwana batshise umzimba, loba ukuvimbana ngemva kokuphiwa imithi loba ukuhlatshwa amajekiseni okuvikela imikhuhlane.Okwethusayo kubikwa kuyikuthi nxa laba bantwana bengatshisa ngamandla bacine begula okubalalisa phansi loba ukuthatha umpefumulo. Lumbiko uphuma ngemva kokulahlekelwa yimpilo komntwana obelenyanga ezilitshumi lasikhombisa ngemva kokuhlatshwa ijekiseni lokuvikela indingindi.UZvikomborero Gonde obelenyanga ezilitshumi lasikhombisa owe Masvingo ubhubhe sekwedlule insuku eziyisikhombisa emva kokuhlatshwa ijekiseni lovikela umkhuhlane wendingindi. Kubika uMavis Gama intathelizindaba yeStudio 7 